روس استراتژیست و پولیتولوگ آلکساندر دوگین، روسیا دؤولت باشقانی ولادیمیر پوتینین تورکیه‌یه استراتژیک اورتاق‌لیق تکلیف ائتدیگینی و دوستلوق الینی اوزاتدیغینی سؤیله‌دی.
آک پارتی قروپ ییغینجاغینی ایزله‌ین روس ایس استراتژیست و سیاست بیلیمچی آلکساندر دوگین، داها سونرا تورکیه بؤیوک میلت مجلیسی‌نین فتح‌الله‌چی ترور هؤرگوتو پارالل دؤولت یاپیلانماسی‌نین 15 جولایدا چئوریلیش گیریشیمینده زیان گؤرن یئرلرینی گزدی، بورادا ژورنالیست‌لرین سوال‌لارینی جاوابلادی.
روسیا دؤولت باشقانی ولادیمیر پوتینین مئساژی اولوب اولمادیغی سوالینا دوگین، پوتینین شیفاهی مئساژ گؤندرمه‌دیگینی، ائیلملریله مئساژ وئردیگینی ایفاده ائتدی.
دوگین،
"سایین پوتینین ان اؤنملی مئساژی تورکیه‌یه استراتژیک اورتاق‌لیق تکلیف ائدیر و دوستلوق الینی اوزا‌دیر. بونو اونسوز دا هر کس بیلیر. استراتژیک اورتاقلیغین معناسی ندیر؟ بونو اوزمانلار و انتلکتول کسیمین آراشدیرماسی لازیم" دئدی.
دوگین،
"تورکیه ناتو عضوو، استراتژیک اورتاق‌لیق تورکیه‌نین پوزیسیونویلا چئلیشمیر می؟" سوالینا، "او سیزین قرارینیز. سیز مستقیل میلی بیر دؤولتسینیز. تورکیه پارلمانی‌نین، تورکیه بؤیوک میلت مجلیسینه بومبالایان اینسان‌لارین آرخاسیندا کیم‌لرین دوردوغونو بیلیرسینیز. بو روسیا دئییل کسین‌لیکله" قارشی‌لیغینی وئردی.
